《为许明夫题金碧山水图二首 其二》
明代·张宁

佳气茏葱映海霞，乱山环翠水生华。笙歌不空渔樵地，岩谷偏多佛老家。

金屋藏春帘结绮，锦軿迎旭扇笼纱。太平人物欢游盛，回首芳春日易斜。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。